Limfjordsbroen blev lukket ved et-tiden og frem til klokken 5, da der var fare for at et 12 meter højt stillads ved et nybyggeri skulle vælte. Hjemmeværnet blev sat ind til at tage sig af det og holde folk på sikker afstand. Også Jomfru Ane Gade måtte lukkes af. Det skete på grund af løse tagsten, der fløj rundt. Gaden blev lukket i en times tid. Der ud over er der meldinger om væltede træer mange steder, men heldigvis er der ingen personer, der er kommet til skade. Der blev målt vindstød af orkanstyrke i Hirtshals, Skagen og ved Hals, og stormen Freja er den første i dette efterår. Det var tilbage i januar stormen Egon ramte landet. Stormen Freja skyldes ifølge TV2-vejret et mindre men intenst lavtryk, der i aftentimerne passerede lige nord om Danmark.

Referat:
SE BILLEDERNE: Stormen Freja udviklede sig lørdag aften til storm med vindstød af orkanstyrke flere steder i Nordjylland, og det fik voldsomme konsekvenser for især Aalborg.